CELEX: 52017PC0333
Language: sl
Date: 2017-06-22
Title: Predlog SKLEP SVETA o sklenitvi Sporazuma v obliki izmenjave pisem med Evropsko unijo in Novo Zelandijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji

EVROPSKA KOMISIJA
            Bruselj, 22.6.2017
            COM(2017) 333 final
            2017/0137(NLE)
            Predlog
            SKLEP SVETA
            o sklenitvi Sporazuma v obliki izmenjave pisem med Evropsko unijo in Novo Zelandijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Po pristopu Republike Hrvaške je Evropska unija razširila carinsko unijo. Zato je morala Evropska unija v skladu s pravili Svetovne trgovinske organizacije (STO) (člen XXIV:6 GATT 1994) začeti pogajanja s članicami STO, ki imajo pogajalske pravice glede carinske tarife Hrvaške, da bi se dogovorila o končni kompenzacijski prilagoditvi. Taka sprememba je potrebna, če pride zaradi sprejetja zunanjega tarifnega režima EU do povečanja tarif, ki preseže stopnjo, za katero se je država pristopnica obvezala pri STO.
            
            
               Svet je 15. julija 2013 pooblastil Komisijo za začetek pogajanj v okviru člena XXIV:6 Splošnega sporazuma o carinah in trgovini (GATT) 1994. Komisija se je pogajala s članicami STO, ki imajo pogajalske pravice v zvezi z ukinitvijo posebnih ugodnosti glede ukinitve seznama ugodnosti Republike Hrvaške v okviru njenega pristopa k Evropski uniji. 
            
            
               Pogajanja z Novo Zelandijo so se končala z osnutkom Sporazuma v obliki izmenjave pisem, ki je bil parafiran 18. maja 2017 v Ženevi (Sporazum). Ta predlog je zato poziv Svetu, da sprejme sklep o sklenitvi Sporazuma v obliki izmenjave pisem z Novo Zelandijo. Hkrati je predložen ločen predlog o podpisu tega sporazuma.
            
            
               •Skladnost z veljavnimi predpisi s področja zadevne politike
            
            
               
                  Predlog je v skladu s prakso EU iz prejšnjih širitev EU.
               
            
            
               •Skladnost z drugimi politikami Unije
            
            
               
                  Predlog izhaja iz prakse EU, ki je v skladu s politiko zunanjega delovanja EU ter z industrijsko in kmetijsko politiko.
               
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               
                  Člen 207 Pogodbe o delovanju Evropske unije (PDEU) v povezavi s členom 218(6)(a)(v) PDEU glede sklenitve mednarodnih sporazumov.
               
            
            
               •Subsidiarnost (za neizključno pristojnost) 
            
            
               V skladu s členom 3(1)(e) PDEU je predlog v izključni pristojnosti Unije. Načelo subsidiarnosti se zato ne uporablja.
            
            
               •Sorazmernost
            
            
               Umik ugodnosti za Hrvaško je vplival na Novo Zelandijo. Kompenzacijske prilagoditve ne presegajo pravic Nove Zelandije v zvezi s tem. Predlog je skladen z načelom sorazmernosti.
            
            
               •Izbira instrumenta
            
            
               Sklep Sveta o sklenitvi sporazuma se zahteva v skladu s členom 218(6)(a) PDEU.
            
         
         
            
               3.POSVETOVANJA Z ZAINTERESIRANIMI STRANMI 
            
            
               •Posvetovanja z zainteresiranimi stranmi
            
            
               
                  Posvetovanja s Svetom (z Odborom za trgovinsko politiko) o vsebini in napredovanju pogajanj so potekala redno. Evropski parlament (Odbor INTA) je bil obveščen.
               
            
            
               4.PRORAČUNSKE POSLEDICE
            
            
               
                  Glej oceno finančnih posledic.
               
            
            
               5.DRUGI ELEMENTI
            
            
               •Načrti za izvedbo 
            
            
               
                  Ta predlog je poziv Svetu, da sprejme sklep o sklenitvi Sporazuma v obliki izmenjave pisem z Novo Zelandijo. Hkrati se Svetu predloži tudi ločen predlog o podpisu tega sporazuma.
               
            
            
               Rezultati sporazuma so naslednji:
            
            
               k tarifni kvoti EU za „goveje meso, zamrznjeno – užitni klavnični proizvodi goved, zamrznjeni“, tarifni številki 0202 in 0206 29 91, se doda 1 875 ton, pri čemer se ohrani obstoječa 20-odstotna tarifna stopnja v okviru kvote. Nova tarifna kvota je 54 875 ton. 
            
            
               k dodeljeni količini za Novo Zelandijo v okviru tarifne kvote EU „meso, ovčje ali kozje, sveže, ohlajeno ali zamrznjeno“, tarifna številka 0204, se doda 135 ton (masa trupov), pri čemer se ohrani obstoječa kvota 0 %. Nova tarifna kvota, dodeljena za Novo Zelandijo, je 228 389 ton.
            
            
               Komisija bo v skladu s členom 187(a) uredbe o vzpostavitvi skupne ureditve kmetijskih trgov (Uredba (EU) št. 1308/2013) sprejela izvedbene uredbe za razširitev in upravljanje zadevnih kvot.
            
            
               Ti izvedbeni ukrepi se pripravljajo vzporedno s tem predlogom.
            
            
               2017/0137 (NLE)
            
            
               Predlog
            
            
               SKLEP SVETA
            
            
               o sklenitvi Sporazuma v obliki izmenjave pisem med Evropsko unijo in Novo Zelandijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s točko (a)(v) drugega pododstavka člena 218(6) Pogodbe, 
            
            
               ob upoštevanju predloga Evropske komisije,
            
         
         
            
               ob upoštevanju odobritve Evropskega parlamenta,
            
            
               ob upoštevanju naslednjega:
            
            
               (1)Svet je 15. julija 2013 pooblastil Komisijo, da na podlagi člena XXIV:6 Splošnega sporazuma o carinah in trgovini (GATT) 1994 začne pogajanja z nekaterimi drugimi članicami Svetovne trgovinske organizacije v okviru pristopa Republike Hrvaške k Uniji.
            
            
               (2)Pogajanja je Komisija vodila v skladu s pogajalskimi smernicami, ki jih je sprejel Svet.
            
            
               (3)Ta pogajanja so se zaključila in Sporazum v obliki izmenjave pisem med Unijo in Novo Zelandijo v skladu s členom XXIV:6 in členom XXVIII GATT 1994 glede spremembe ugodnosti na seznamu ugodnosti Republike Hrvaške v okviru njenega pristopa k Uniji je bil parafiran 18. maja 2017.
            
            
               (4)Sporazum je bil ob upoštevanju njegove poznejše sklenitve podpisan v imenu Unije dne […] v skladu s Sklepom Sveta […]
                  1
               .
            
            
               (5)Sporazum bi bilo treba odobriti –
            
            
               SPREJEL NASLEDNJI SKLEP:
            
            
               Člen 1
            
            
               Sporazum v obliki izmenjave pisem med Evropsko unijo in Novo Zelandijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji se odobri v imenu Unije.
            
            
               Besedilo Sporazuma je priloženo temu sklepu.
            
            
               Člen 2
            
            
               Predsednik Sveta imenuje osebo, pristojno, da v imenu Evropske unije posreduje uradno obvestilo iz Sporazuma.
            
            
               Člen 3
            
            
               Ta sklep začne veljati na dan sprejetja. Objavi se v Uradnem listu Evropske unije.
            
            
               Generalni sekretariat Sveta objavi datum začetka veljavnosti Sporazuma v Uradnem listu Evropske unije.
            
            
               V Bruslju,
            
            
               
                     Za Svet
               
               
                     Predsednik
               
            
            
         
         
            
                     
                        OCENA FINANČNIH POSLEDIC
                     
                  
                  
                     
                  
               
                     
                  
                  
                     
                        DATUM: 
                     
                  
               
                     
                        1.
                     
                  
                  
                     
                        PRORAČUNSKA POSTAVKA:
                     
                     
                        Poglavje 12 – Carine in druge dajatve 
                     
                  
                  
                     
                  
               
                     
                        2.
                     
                  
                  
                     
                        NASLOV:
                     
                     
                        Predlog sklepa Sveta o sklenitvi Sporazuma v obliki izmenjave pisem med Evropsko unijo in Novo Zelandijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji
                     
                  
               
                     
                        3.
                     
                  
                  
                     
                        PRAVNA PODLAGA:
                     
                     
                        Pogodba o delovanju Evropske unije in zlasti člena 207 in 218 Pogodbe.
                     
                  
               
                     
                        4.
                     
                  
                  
                     
                        CILJI:
                     
                     
                        Sklenitev Sporazuma v obliki izmenjave pisem med Evropsko Unijo in Novo Zelandijo.
                     
                  
               
                     
                        5.
                     
                  
                  
                     
                        FINANČNE POSLEDICE
                     
                  
                  
                     
                        TEKOČE PRORAČUNSKO LETO – 2017
                           (v milijonih EUR)
                     
                  
                  
                     
                        NASLEDNJE PRORAČUNSKO LETO 2018
                     
                     
                        (v milijonih EUR)
                     
                  
                  
                     
                        PRORAČUNSKO LETO 2019
                     
                     
                        (v milijonih EUR)
                     
                  
               
                     
                        5.0
                     
                  
                  
                     
                        ODHODKI
                     
                     
                        –
                              V BREME PRORAČUNA EU
                           (NADOMESTILA/INTERVENCIJE)
                     
                     
                        –
                              NACIONALNI ORGANI
                     
                     
                        –
                              DRUGO
                     
                  
                  
                     
                        
                           –
                     
                  
                  
                     
                        
                           –
                     
                  
                  
                     
                        
                           –
                     
                  
               
                     
                        5.1
                     
                  
                  
                     
                        PRIHODKI
                     
                     
                        –
                              LASTNA SREDSTVA EU 
                           (PRELEVMANI/CARINE)
                     
                     
                        –
                              NACIONALNA SREDSTVA
                     
                  
                  
                     
                        –
                     
                  
                  
                     
                        –
                     
                  
                  
                     
                        –
                     
                  
               
                     
                  
                  
                     
                  
                  
                     
                        2017
                     
                  
                  
                     
                        2018
                     
                  
                  
                     
                        2019
                     
                  
               
                     
                        5.0.1
                     
                  
                  
                     
                        OCENJENI ODHODKI
                     
                  
                  
                     
                        –
                     
                  
                  
                     
                        –
                     
                  
                  
                     
                        –
                     
                  
               
                     
                        5.1.1
                     
                  
                  
                     
                        OCENJENI PRIHODKI
                     
                  
                  
                     
                        –
                     
                  
                  
                     
                        –
                     
                  
                  
                     
                        –
                     
                  
               
                     
                        5.2
                     
                  
                  
                     
                        METODA IZRAČUNA: količine pomnožene s stopnjo dajatve v okviru kvote
                     
                  
               
                     
                        6.0
                     
                  
                  
                     
                        SE PROJEKT LAHKO FINANCIRA IZ ODOBRITEV, VNESENIH V USTREZNO POGLAVJE TEKOČEGA PRORAČUNA?
                     
                  
                  
                     
                        NE
                     
                  
               
                     
                        6.1
                     
                  
                  
                     
                        SE PROJEKT LAHKO FINANCIRA IZ PRERAZPOREDITVE MED POGLAVJI TEKOČEGA PRORAČUNA?
                     
                  
                  
                     
                        NE
                     
                  
               
                     
                        6.2
                     
                  
                  
                     
                        BO POTREBEN DODATNI PRORAČUN?
                     
                  
                  
                     
                        NE
                     
                  
               
                     
                        6.3
                     
                  
                  
                     
                        BO TREBA VNESTI ODOBRITVE V PRIHODNJE PRORAČUNE?
                     
                  
                  
                     
                        NE
                     
                  
               
                     
                        PRIPOMBE:
                     
                     
                  
               
         
         
            
                  
                     (1)
                  UL L […], […], str. […].
               
            
      
    ---documentbreak--- 
      
         
               EVROPSKA KOMISIJA
            Bruselj, 22.6.2017
            COM(2017) 333 final
            PRILOGA
            k
            Predlogu sklepa Sveta
            o sklenitvi Sporazuma v obliki izmenjave pisem med Evropsko unijo in Novo Zelandijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji
            
               
         
         
            
               SPORAZUM V OBLIKI IZMENJAVE PISEM
            
            
               med Evropsko Unijo in Novo Zelandijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji
            
            
               A. Pismo Unije
            
            
               Spoštovani, 
            
            
               po pogajanjih v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe seznama ugodnosti Republike Hrvaške v okviru njenega pristopa k Evropski uniji mi je v čast predlagati naslednje:
            
            
               Evropska unija na svoj seznam za carinsko območje EU-28 vključi ugodnosti s seznama EU-27 z naslednjimi spremembami:
            
            
               k tarifni kvoti EU za „goveje meso, zamrznjeno – užitni klavnični proizvodi goved, zamrznjeni“, tarifni številki 0202 in 0206 29 91, se doda 1 875 ton, pri čemer se ohrani obstoječa 20-odstotna tarifna stopnja v okviru kvote. Nova tarifna kvota je 54 875 ton. 
            
            
               k dodeljeni količini za Novo Zelandijo v okviru tarifne kvote EU „meso, ovčje ali kozje, sveže, ohlajeno ali zamrznjeno“, tarifna številka 0204, se doda 135 ton (masa trupov), pri čemer se ohrani obstoječa kvota 0 %. Nova tarifna kvota, dodeljena za Novo Zelandijo, je 228 389 ton.
            
            
               Evropska unija in Nova Zelandija druga drugo uradno obvestita o zaključku svojih notranjih postopkov za začetek veljavnosti tega sporazuma. Ta sporazum začne veljati 14 dni po prejemu zadnjega uradnega obvestila.
            
            
               Hvaležen bi vam bil, če potrdite, da se vaša vlada strinja z vsebino tega pisma. Če je navedeno za vašo vlado sprejemljivo, predlagam, da to pismo in vaša potrditev skupaj sestavljata Sporazum v obliki izmenjave pisem med Evropsko unijo in Novo Zelandijo.
            
            
               Prejmite izraze mojega globokega spoštovanja,
            
            
               Za Evropsko unijo
            
            
               B. Pismo Nove Zelandije
            
            
               Spoštovani, 
            
            
               v čast mi je potrditi prejem vašega pisma z današnjega dne ________, ki se glasi:
            
            
               „Po pogajanjih v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe seznama ugodnosti Republike Hrvaške v okviru njenega pristopa k Evropski uniji mi je v čast predlagati naslednje:
            
            
               Evropska unija na svoj seznam za carinsko območje EU-28 vključi ugodnosti s seznama EU-27 z naslednjimi spremembami:
            
            
               k tarifni kvoti EU za „goveje meso, zamrznjeno – užitni klavnični proizvodi goved, zamrznjeni“, tarifni številki 0202 in 0206 29 91, se doda 1 875 ton, pri čemer se ohrani obstoječa 20-odstotna tarifna stopnja v okviru kvote. Nova tarifna kvota je 54 875 ton. 
            
            
               k dodeljeni količini za Novo Zelandijo v okviru tarifne kvote EU „meso, ovčje ali kozje, sveže, ohlajeno ali zamrznjeno“, tarifna številka 0204, se doda 135 ton (masa trupov), pri čemer se ohrani obstoječa kvota 0 %. Nova tarifna kvota, dodeljena za Novo Zelandijo, je 228 389 ton.
            
         
         
            
               Evropska unija in Nova Zelandija druga drugo uradno obvestita o zaključku svojih notranjih postopkov za začetek veljavnosti tega sporazuma. Ta sporazum začne veljati 14 dni po prejemu zadnjega uradnega obvestila.
            
            
               Hvaležen bi vam bil, če potrdite, da se vaša vlada strinja z vsebino tega pisma. Če je navedeno za vašo vlado sprejemljivo, predlagam, da to pismo in vaša potrditev skupaj sestavljata Sporazum v obliki izmenjave pisem med Evropsko unijo in Novo Zelandijo.“ 
            
            
               Lahko vam sporočim, da se moja vlada strinja z vsebino vašega pisma.
            
            
               Za Novo Zelandijo